ڕۆو شەممەی جەشارو کۆڵنی جە ئەڵمانیا، دەیان هەزار کەسێ، بەچالاکی، ڕاپیمای و وێنیشاندای و گلێربیەی، خاوەندرایشان جە عەفرین و مدرامانەکێش کەرد و هێرشی داگیرکەری ئەردۆغان و تورکیاشان ڕسوا کەرد.
چالاکیەکەنە، کە بەسەپەرشتی کۆمەڵە کوریەکا ڕێکوزیابێ، چەندین ڕێکوستێ چەپێ، جە تورک، ئەڵمان، ئەرمەن، چەرکەس، ئاسوری، عەلەوی و ئێزیدی پاڵپەشتیشان کەرد و بەشدارێش بیێ.
بەشداربیەکێ بەتونڐی هێرش و داگیرکەری تورکیشان سەرکۆنە و ڕسۋا کەرد. دمای ڕاپیمای یەک سەعاتی، جە‌ ئێبه‌رت پلاتز گلێرێ بیێۋە و پەیامی سەرەکیشان پاڵپەشتی جە مدرامانی و قارەمانی عەفرینیەکا بێ. هاموەخت، بێدەنگی ئەوروپا، ئەمەریکا و جهانیشان شەرمەزار کەرد.
هـ.هـ
